

# Рөстәм Миңнеханов “Ак Барс” хоккей клубы уенчылары белән очрашты

*20.02.2013*



Бүген Татарстан Президенты Рөстәм Миңнеханов “Ак Барс” хоккей клубы уенчылары белән очрашты. Очрашу Казанда хоккей клубы базасында узды, анда “Ак Барс” ХК президенты Шәфәгать Тәһәветдинов , команданың баш тренеры Валерий Белов һ.б. катнашты.


Рөстәм Миңнеханов әйтүенчә,”Ак Барс” уенчылары белән Гагарин Кубогына плей-офф уеннары сериясе алдыннан очрашу яхшы гадәткә әйләнгән. “Ак Барс” клубы безнең өчен хоккей командасы гына түгел,ул әле Татарстан Республикасының символы да. Сезнең уңышлар – Татарстан Президенты буларак минем өчен дә зур җиңү, сезнең җиңелү – минем өчен дә бик авыр”,-диде ул.


“Ак Барс” үзен күрсәтергә тиеш. Бер генә җиңү дә җиңел генә бирелми,чөнки көндәшләрне сайлап алмыйлар. Плей-офф уеннарында дистанциядән чыкмаска һәм көчләрне сакларга кирәк. Бу бик зур хезмәт, спортчыларның геройлыгы, һәм сезнең һәрберегез бар көченә тырышып уйнарга тиеш”,-дип басым ясады Рөстәм Миңнеханов.


“Ак Барс”ХК президенты Шәфәгать Тәһәветдинов, үз чиратында спортчыларга уңышлар теләде.


*ТР Президенты матбугат хезмәте,Елена Бритвина.*
Рөстәм Миңнеханов “Ак Барс” хоккей клубы уенчылары белән очрашты